text: Gratis til Superliga-fodbold i Horsens
  23 april 2013 kl. 12.53
  AC Horsens forærer Superliga-billetter væk på søndag. De vil have så mange tilskuere som muligt til opbakning for klubben, der skal spille mod Randers.
  AC Horsens kæmper for livet i bunden af Superligaen.
  Derfor er en række sponsorer gået sammen og har købt søndagens kamp mod Randers, så der bliver gratis adgang for alle.
  Håbet er maksimal opbakning til hjemmeholdet.
  Anfører Martin Retov glæder sig over uinitiativet.
  - Det er et fantastisk initiativ, og det betyder vanvittigt meget for os spillere med folk på lægterne ? nok også mere end man tror. Der er stor forskel på at spille foran 3.000 tilskuere og 7.000 tilskuere, og på banen kan man fornemme den summen og de forventninger, der er til spillerne. Det er med til at drive os fremad. I spillertruppen kan vi kun bakke op om det her super initiativ, og vi håber selvfølgelig på, at mange vælger at tilbringe et par timer med os på søndag, siger Martin Retov til klubbens hjemmeside.
  